Piskõ (Jassõnuvata rajoon)
Piskõ on küla Ukrainas Donetski oblastis Jassõnuvata rajoonis, umbes 10 km kaugusel Donetski keskusest loodes, umbes 2 km kaugusel Donetski lennuvälja läänepiirist. Piskõ kõrgus merepinnast on 189 meetrit. 2001. aasta rahvaloenduse andmeil elas asulas 2160 inimest. Donbassi sõja ajal, 2014. aasta sügisel, muutus asula pideva lahingutegevuse tõttu elamiskõlbmatuks. Küla territooriumil asub Donetski oblasti geograafiline keskpunkt.